
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 666 

6 Σεπτεμβρίου 1995 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης εξακοσίων (600) 
στρεμμάτων στη θέση Σκουπιδότοπος κοινότητας 
Ανω Σταυρού Νομού Θεσσαλονίκης ..τ'. 1 

Κήρυξη ως αναδασωτέας εκτάσεως εμβαδού σαράντα 
στρεμμάτων και πεντακοσίων είκοσι τετραγωνικών 
μέτρων (40,520) στη θέση «Στάρι» περιφέρειας κοι¬ 
νότητας Μαρμάρων Νομού Ιωαννϊνων. 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση μεταφοράς συντελεστή δόμησης από ακίνητο 
που βρίσκεται εντός του εγκεκριμένου σχεδίου του 
Δήμου Χαλανδρίου Αττικής και επί της οδού Σα- 
χτούρη στα Ο.Τ. 533 και 534 και το οποίο έχει χαρα- 
κτηρισθεϊ αναγκαστικώς απαλλοτοιωτέο. 3 

Τροποποίηση του ρυμοτομικού σχεδίου της Σκάλας 
του Νομού Λακωνίας στην περιοχή επέκτασης στα 
Ο.Τ. 59 και 60. 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. ΔΔ 2567 (1) 

Κήρυξή αναδασωτέας έκτασης εξακοσίων (600) στρεμμά¬ 
των στη θέση Σκουπιδότοπος κοινότητας Ανω Σταυ ¬ 
ρού Νομού Θεσσαλονίκης. 

Ο ΠΕΡ/ΚΟΣ Δ/ΝΤΗΣ Ν. ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Ν. 2218/94 και 2240/94 «περί νο¬ 
μαρχιακής αυτοδιοίκησης». 


2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας των 
Δασών κ.λπ.» και ειδικότερα: 

α) Του άρθρου 41 όπως τροποποιήθηκε με τις διατάξεις 
αρθ, 12 Ν. 2040/1992. 

β) Του άρθρ. 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80, γ) 
154659/24.5.82 

5. Την 2567/8.8.95 πρόταση του δασαρχείου Σταυρού 
με την οποία προτείνεται η κήρυξη της έκτασης που ανα- 
φέρεται στο θέμα ως αναδασωτέας. 

6. Τη σύμφωνη γνώμη της Δ/νσης Δασών θεσ/νίκης 
αποφασίζουμε; 

Κηρύσσουμε ανααασωτέα με σκοπό την αποκατάσταση 
της δασικής βλάστησης που καταστράφηκε από πυρκαίά 
και την προστασία αυτής και να μη διατεθεί για άλλο 
σκοπό τη δημόσια δασική έκταση εμβαδού εξακόσια εξι 
(606) στρεμ. που βρίσκεται στη θέση Σκουπιδότοπος κοι¬ 
νότητας Ανω Σταυρού και προσδιορίζεται από τα στοιχεία 
1,2, 3, 4.64 και έχει όρια: 

Ανατολικά: Δημόσιο Δάοος. 

Δυτικά: Δημόσιο Δάσος. 

Βόρεια: Δημόσιο Δάσος (αναδασώσεις) & γεωρικές καλ¬ 
λιέργειες. 

Νότια: Δημόσιο Δάσος. 

όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 11 Αυγούστου 1995 

Ο Περ/κός Δ/ντής Θεσσαλονίκης 
X. ΓΚΟΣΛΙΟΠΟΥΛΟΣ 

Αριθ. 2622 (2) 

Κήρυξη ως αναδασωτέας εκτάσεως εμβαδού σαράντα 
στρεμμάτων και πεντακοσϊων είκοσι τετραγωνικών μέ¬ 
τρων (40,520) στη θέση «Στάρι» περιφέρειας κοινότη¬ 
τας Μαρμάρων Νομού Ιωαννϊνων, 

Ο ΠΕΡ/ΚΟΣ Δ/ΝΤΗΣ Ν. ΙΩΑΝΝΪΝΩΝ 
Έχοντας υπόψη: 

1. Τις διατάξεις του του Ν. 2218/94 και 2240/94 «περί 
νομαρχιακής αυτοδιοίκησης». 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας των 
Δασών και των δασικών εν γένει εκτάσεων της Χώρας» και 
συγκεκριμένα: 

α) Του άρθρου 37 παραγ. 2. 
β) Του άρθρ. 38 παρ. 2. εδαφ, α 
γ) Του άρθρου 41 παραγ. 1 

4. Τις διαταγές του Υπουργείου Γεωργίας: 

α) 160417/1180/8.7.80 και β) 

182447/3049/24.9.80. 

5. Την αναφορά του Δασκαρχείου Ιωαννϊνων αριθ. 
6532/16.8 1995 με την οποία προτείνεται η κήρυξη ως 


αναδασωτέας της αναφερόμενης στο θέμα εκτάσεως, 
αποφασίζουμε: 

Κηρύσσουμε αναδασωτέα, την δημόσια δασική έκταση 
εμβαδού σαράντα στρεμμάτων και πεντακοσϊων είκοσι τε¬ 
τραγωνικών μέτρων (40,520) που βρίσκεται στη θέση 
«Στάρι» περιφέρειας κοινότητας Μαρμάρων Νομού Ιωαν- 
νίνων και απεικονίζεται με στοιχεία 1,2, 3, 4, 5, 6, 7,8, 9, 
10,11,12,13,14,15,16,1, στο συνημμένο τοπογραφικό 
διάγραμμα με κλίμακα 1:5000 το οποίο αποτελεί αναπό¬ 
σπαστο μέρος της παρούσης αποφάσεως, για προστασία 
και ανάπτυξη της εγκατασταθείσης σ’ αυτή τεχνητής βλα- 
στήσεως και προς προστασία του ίδιου του εδάφους. 

Η έκταση έχει άρια: 

Ανατολικά: Με επαρχιακό δρόμο. 

Δυτικά: Με επαρχιακό δρόμο. 

Βόρεια: Με δημόσια δασική έκταση. 

Νότια: Με δημόσια δασική έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα 23 Αυγούστου 1995 
Ο Περ/κός Δ/ντής 
ΑΘΑΝΑΣΙΟΣ ΠΑΤΣΟΥΡΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 34432 (3) 

Έγκριση μεταφοράς συντελεστή δόμησης από ακίνητο 
που βρίσκεται εντός του εγκεκριμένου σχεδίου του Δή¬ 
μου Χαλανδρίου Αττικής και επί της οδού Σαχτούρη στα 
Ο.Τ. 533 και 534 και το οποίο έχει χαρακτηρισθεί ανα¬ 
γκαστικές απαλλοτριωτέο. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 2300/1995 «Μεταφορά συντε¬ 
λεστή δόμησης και Ολλες διατάξεις» (Α' 69) και ειδικότερα 
τα άρθρα 2, 3 (ενότητα Α παρ. 2), 6, 7 (παρ. 1 και 2Β), 8,9 
και 21 (παρ. 4). 

2. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 
137). 

3. Τις με αρ. πρωτ. 38329/22.12.93, 33948/1.6.95, 
34432/14.6.95 αιτήσεις των Παναγιώτη I. Κασιδάκη Δή¬ 
μητρας Ηλιακοπούλου το γένος I. Κασιδάκη, Χρήστου I. 
Κασιδάκη και Παντελή I. Κασιδάκη. 

4. Την από Σεπτεμβίου 1991 τεχνική μελέτη του μηχα¬ 
νικού Ν. Λουτζόκη για το ρυμοτομούμενο - βαρυνόμενο 
ακίνητο. 

5. Την με αρ. 11755/25.9.1992 του συμβολαιογράφου 
Χαλανδρίου Αλεξ. Δ. Καζόζη πράξη συναίνεσης των Πανα¬ 
γιώτη I. Κασιδάκη, Δήμητρας Ηλιακοπούλου το γένος I. 
Κασιδάκη, Χρήστου I. Κασιδάκη και Παντελή I. Κασιδάκη 
οι οποίοι αποδεικνύουν και πλήρες και αποκλειστικό δικαί¬ 
ωμα συγκυριότητος 

6. Την από 13.6,1995 συμπληρωματική έκθεση του δι¬ 
κηγόρου Αθηνών Ιω. Φραγκούλη. 

7. Το με αρ. πρωτ. 8668/31.5.1995 έγγραφο του Δή¬ 
μου Χαλανδρίου δια του οποίου βεβαιούται ότι δεν έχει κα¬ 
ταβάλει αποζημίωση για το ρυμοτομούμενο ακίνητο και 
για την έκταση που αυτός υποχρεούται σύμφωνα με την 
104/82 πράξη αναλογισμού και αποζημιώσεως και ότι δεν 
προτιθεται να αποζημιώσει τους δικαιούχους ιδιοκτήτες. 

8. Τη με αρ. 682/1995 θετική γνωμοδότηση του Κε¬ 
ντρικού Συμβουλίου Χωροταξίας, Οικισμού και Περιβάλ¬ 
λοντος επί σχετικής εισήγησης της αρμόδιας Δ/νσης 
Ο.Κ.Κ. της 77/24.11.93 συνεδρίας, αποφασίζουμε: 

Άρθρο 1 

1. Εγκρίνεται η μεταφορά συντελεστή δόμησης από το 
βαρυνόμενο - ρυμοτομούμενο ακίνητο άνευ κτισμάτων 
που βρίσκεται εντός του εγκεκριμένου ρυμοτομικού σχε¬ 
δίου του Δήμου Χαλανδρίου (Ν. Αττικής) επί της οδού Σα¬ 
χτούρη Ο.Τ. 533, 534, το οποίο κατ’ εφαρμογή του από 
21.6.1958 διατάγματος απαλλοτριώνεται αναγκαστικώς 
λόγω προσκυρώσεως και ρυμοτομίας εκδοθείσης της υπ. 


αρ. 104/1982 πράξεως προσκυρώσεως και αναλογισμού 
αποζημιώσεως της Δ/νσεως Πολεοδομίας Ανατ. Αττικής 
που ακυρώθηκε με την υπ’ αρ. 36452/3212/1982 από¬ 
φαση του Δ/ντή Πολεοδομίας Ανατ. Αττικής και το οποίο 
ρυμοτομούμενο ακίνητο φαίνεται διαγραμμισμένο στο 
σχετικό πρωτότυπο διάγραμμα σε κλίμακα 1:200 που συ¬ 
νοδεύει την 104/82 πράξη αναλογισμού και θεωρήθηκε 
από τον προϊστάμενο τηςΔ/νσης Τοπογραφικών Εφαρμο¬ 
γών και που αντίτυπό του σε φωτοσμίκρυνση δημοσιεύε¬ 
ται με την παρούσα απόφαση. 

2. Τα ειδικώτερα στοιχεία του βαρυνομένου ακινήτου 
και της μεταφοράς συντελεστή δόμησης είναι τα πιο 
κάτω: 

α) Συνολική επιφάνεια ακινήτου για την οποία υφίσταται 
δικαίωμα μεταφοράς συντελεστή δόμησης με την πα¬ 
ρούσα απόφαση: 249, 15μ2 για την οποία μόνος υπό¬ 
χρεος αποζημίωσης είναι ο Δήμος Χαλανδρίου. 

β) Όροι δόμησης που ισχύουν στην περιοχή που βρίσκε¬ 
ται το βαρυνόμενο ακίνητο σύμφωνα με το 657/ 
13.6.1995 έγγραφο της Δ/νσης Ανατ. Αττικής της Νομαρ¬ 
χίας Αθηνών: 

I. Σ.Δ 0,9 

II. Ποσοστό επιτρεπόμενης κάλυψης 40%. 

III. Σύνολο δομήσιμων επιφανειών που θα μπορούσαν να 
πραγματοποιηθούν στο βαρυνόμενο ακίνητο: 249,15 χ 
0,9 = 224,23 μ2 και 

IV. Επιτρεπόμενη Κάλυψη του οικοπέδου είναι Εμβ. οικ. 
Χ.Κ.Ε. = 249,15 χ 0,40 = 99,66 μ2. 

Μεταφερόμενη δομήσιμη επιφάνεια: από ισόγειο 
99,66μ2 και από ορόφους (224,23 - 99,66) = 124,57 μ2. 

Άρθρο 2 

Εγκρίνεται η χορήγηση τίτλου δικαιώματος μεταφοράς 
συντελεστή δόμησης από το ρυμοτομούμενο-βαρυνόμενο 
ακίνητο στο όνομα των εχόντων πλήρες αποκλειστικό και 
αδιαφιλονίκητο δικαίωμα κυριότητος επ' αυτού και οι 
οποίοι είναι: 

1. Παναγιώτης I. Καοιδάκης 

2) Χρήοτος I. Κασιδάκης 

3) Παντελής I. Κασιδάκης 

4) Δήμητρα χα I. Ηλιακοπούλου 

το γένος I. Κασιδάκη και για δομήσιμη επιφάνεια 
224,23μ2 εκ των οποίων 99,66μ2 από ισόγειο και 
124,57μ2 από ορόφους. 

Άρθρο 3 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 3 ΑυγοΟστου 1995 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ οικ. 3194 (4) 

Τροποποίηση του ρυμοτομικού σχεδίου της Σκάλας του 

Νομού Λακωνίας στην περιοχή επέκτασης στα Ο.Τ. 59 

και 60. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις του Ν. 1032/80 «περί συστάσεως του 
Υπ. ΠΕ.ΧΩ.Δ,Ε.» 

2. Τις διατάξεις του από 17.7.1923 Ν. Δ/τος «περί σχε¬ 
δίων πόλεων κ.λπ.» και ειδικότερα τα άρθρα ... .3 και 70. 

3. Τις διατάξεις του Ν. 2218/94 άρθρο 3 παραγ. 1 και 
άρθρα 30, 39. 

4. Τις διατάξεις του Ν. 2240/94 άρθρα 5 και 6. 

5. Την υπ' αριθμόν 15/2.4.95 απόφαση του Ν.Σ. του Ν. 
Λακωνίας (ΦΕΚ 363Δ/95) «Ψήφιση Οργανισμού Οργά¬ 
νωσης και λειτουργίας της Νομαρχιακής Αυτοδιοίκησης 
Λακωνίας». 

6. Το υπ’ αριθμόν Φ 12/697/5.5.95 έγγραφο της Νο¬ 
μαρχιακής Αυτοδιοίκησης Λακωνίας. 

7. Τις διατάξεις του Α.Ν. 314/1968 (ΦΕΚ 47Α ) όπως 
τροποποιήθηκαν και συμπληρώθηκαν με το υπ' αριθμόν 
1018/79 Ν. Δ/γμα (ΦΕΚ 220Α') και με την παρ. 3 του άρ¬ 
θρου 34 τουΝ. 1577/85 (ΦΕΚ210Α'). 

8. Τις διατάξεις του υπ' αριθμόν 183/86 Π. Δ/τος (ΦΕΚ 
70Α). 

9. Τις διατάξεις του Ν. 1577/85 (ΦΕΚ 2ΙΟΑ') όπως τρο¬ 
ποποιήθηκαν με τον Ν. 1772/88 (ΦΕΚ 91 Α'). 

10. Το Π. Δ/γμα 30.4.87 (ΦΕΚ 629Δ73.7.87) «Έγκριση 
της πολεοδομικής μελέτης των οικισμών Σκάλα κοινότη¬ 
τας Σκάλας και Πανηγυρίστρα κοινότητας Περιστεριού 
του Νομού Λακωνίας». 

11. Την από 14.2.94 αίτηση του Αρχιτέκτονα Μηχανι¬ 
κού Γεωργίου Γιαξόγλου αναδόχου της μελέτης Εφαρμο¬ 
γής του ρυμοτομικού σχεδίου της Σκάλας. 

12. Την υπ' αριθμόν 50/94 Απόφαση του Κοινοτικού 
Συμβουλίου της Σκάλας Ν. Λακωνίας. 

13. Την υπ’ αριθμόν πράξη 2α θέμα 10/1.2.95 Από¬ 
φαση του Συμβουλίου Χ.Ο.Π. του Νομού Λακωνίας, απο¬ 
φασίζουμε: 

Τροποποιούμε το ρυμοτομικό σχέδιο της πόλης Σκάλα 
του Νομού Λακωνίας στην περιοχή της επέκτασης στα οι¬ 
κοδομικά τετράγωνα 59 και 60 ως εξής: 

(α) Καταργούμε τις οικοδομικές γραμμές (ΤΙ, Τ2) και 
(Τ4.Τ3). 

(β) Καθορίζουμε τις νέες οικοδομικές γραμμές (ΤΙ, Τ3. 
Τ2) και (Τ4, Τ5). 

Τα πιο πάνω φαίνονται με την ερυθρά μελάνη στο με 
κλίμακα 1:1000 ρυμοτομικό διάγραμμα που συντάχθηκε 
από τον αρχιτέκτονα Μηχανικό Γ ιώργο Γ ιαξόγλου και το 
οποίο συνοδεύει την παρούσα. 

Κάλυψη Δαπάνης: Από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Δήμου Σκάλας Ν. Λακωνίας το ύψος της οποίας δεν 
μπορεί να προσδιορισθεί. 

Η απόφαση και το συνοδεύον αυτή ρυμοτομικό διά¬ 
γραμμα να δημοαιευθούν στην Εφημερίδα της Κυβερνή- 
σεως. 

Σπάρτη, 17 Ιουλίου 1995 
Ο Νομάρχης 

ΓΡΗΓΟΡΗΣ ΑΠΟΣΤΟΛΑΚΟΣ 



ΕΛΛΗΝΙΚΗ ΔΗΜΟΚΡΑΤΙΑ 
ΝΟΜΑΡΧΙΑ ΛΑΚΟΝΙΑΓ 

